Stúrias

L Percipado de las Stúrias (an sturiano: Principáu d'Asturies, an galhego-sturiano: Principao d'Asturias, i an spanhol: Principado de Asturias) ye ua quemunidade outónoma i porbíncia de Spanha, que queda ne l noroeste de la Península Eibérica, a norte cul mar Cantábrico, a oeste cula Galízia, a leste cula Cantábria, i al sul cun Castielha i Lhion.

Recibe l nome de percipado por rezones stóricas, yá que l hardeiro de la corona de Spanha ten l títalo de nobreza de «Príncepe de las Stúrias».

Stúrias ten ua populacion de 1 081 487 habitantes, i acupa ua ária total de 10.603,57 km², debedida de forma admenistratiba an 78 cunceilhos. La sue capital ye la cidade de Uviéu, mentes que Xixón ye l cunceilho más poblado. Ls outros cunceilhos cun grandes pobaçones son Avilés, Siero, Mieres i Llangréu.

D'acuordo cul sou Statuto de Outonomie, Stúrias ye cunsidrada ua quemunidade stórica ne l sou artigo 1. Ten un uorgano d'outogobierno d'ourige mediabal chamado de Junta General, que fui fundado ne l anho de 1388, cumo cunsequéncia de la sue trasformaçon an percipado por orde de Juan I de Castielha. Tamien ten dues lhénguas própias, l sturiano i l galhego-sturiano, que nó son cunsidradas oufeciales, mas ténen l statuto jurídico de porteçon. L spanhol ye la sue única léngua oufecial. La parte mais oucidental de la quemunidade, coincida cumo Tierra de l Navia-Eo, tamien fala galhego.

 Galarie 

 Lhigaçones sternas 

Sítio oufecial de l gobierno de l Percipado de las Stúrias  (an sturiano i spanhol)

Catadorie:Stúrias